Täällä on noin 500 ihmistä.
He seisovat paikoillaan, ja tunnelma on outo.
Heidän ilmeitään on vaikea kuvailla.
He näyttävät olevan pökerryksissä.
He eivät voi uskoa John Lennonin kuolleen.
Tunnelma oli synkkä. He eivät tulleet seurustelemaan -
vaan suremaan.
John Lennonin vaimo Yoko Ono pyysi, että laulajan kuolemaa...
RAKASTAN SINUA, JOHN
Johnin kuoleman jälkeisenä aamuna -
minä kuljin portista.
Poliisi oli levittänyt keltaista teippiä -
ajotien ympärille.
Maassa oli lasinsiruja.
Jalkakäytävällä oli Johnin verta.
PERHEYSTÄVÄ
Minun oli astuttava sen yli päästäkseni rakennukseen.
Yoko oli hyvin poissaoleva.
Hän tuijotti hetken televisiota, vaikka ääni oli kytketty pois.
Siellä näytettiin samaa yhä uudestaan.
Kuulimme laulun alhaalta kadulta, vaikka olimme ylimmässä kerroksessa.
Kuulimme sen hyvin selkeästi.
Sitten Yoko katsoi minuun ja kysyi, miksi mies tappoi hänet.
SIEPPARI RUISPELLOSSA
Kyllä. Olen etsivien päällikkö James T. Sullivan -
New Yorkin poliisista.
Pyysimme teidät tänne -
antaaksemme lyhyen tilannekatsauksen -
ja tietoa -
John Lennonin murhan tutkinnasta.
Olemme pidättäneet Mark David Chapmanin,
jonka osoite on 55 South Kukui Street,
Havaiji, epäiltynä John Lennonin murhasta.
Onko hänellä psyykkinen sairaus?
Emme tiedä vielä.
Entä käytös? Oliko se järkevää?
Hän oli hyvin rauhallinen. - Voitko kertoa...
Mutta järkevä? - ...missä hra Lennon ammuttiin?
Häntä ammuttiin kolmesti. En voi.
En voi puhua ampumisesta.
Oikeuslääkäri määrittää sen.
Haavoja on kuitenkin seitsemän.
Ne voivat olla sisään- tai ulosmenoaukkoja.
Montako laukausta?
Ase oli tyhjä. Viisi laukausta.
Kertoiko hän motiivista?
Ei.
Selvä. Kiitos. - Kiitos.
KERTOJA: KIEFER SUTHERLAND
Maailman media on kerääntynyt New Yorkin 20. poliisipiiriin.
He haluavat epätoivoisesti tietoa miehestä,
joka on juuri murhannut John Lennonin.
Toimivatko he yhdessä? Missä?
Kiitos, kaikki.
He kulkevat vapaasti -
ja haastattelevat tapausta tutkivia poliiseja.
Hoidan ensin nämä paperityöt.
Asemalla -
jouduin toimittajien piirittämäksi, koska kaikki halusivat tietää.
Montako laukausta?
Oliko hän tajuton?
Hän oli tietääkseni tajuton.
Sanoiko hän mitään?
Ei. - Entä Yoko?
Hän oli hysteerinen.
Paikalla oli esimerkiksi englantilaisia ja saksalaisia.
POLIISI
He halusivat puhua minulle.
Se oli merkittävä uutinen eri puolilla maailmaa,
ja kaikki halusivat tietoa.
Mitä täällä olevasta epäillystä tiedetään?
Mitä olet kuullut? - En tiedä mitään.
Missä hän oli, kun tulit sinne?
Pidätettynä. - Kuka häntä vartioi?
Konstaapeli Spiro.
Miten kuvailisit -
epäiltyä yleisellä tasolla?
Minut määrättiin etsivien toimistoon vartioimaan Chapmania.
Oli järkyttävää -
istua John Lennonin tappajan vieressä.
Hän oli aluksi hyvin rauhallinen -
mutta alkoi vähitellen hermostua ja vapista.
Etsivä tuli sanomaan, että Chapmanin vaimo oli saanut tiedon Havaijilla.
Hän järkyttyi ja hermostui siitä kovasti.
Hän pyysi päästä miestenhuoneeseen.
Sanoin vieväni hänet sinne.
Vein hänet miestenhuoneeseen.
Hänen ollessaan siellä kysyin häneltä,
tajuaako hän tekonsa merkityksen.
Hän vastasi: "Kyllä. Tapoin itseni. Olen John Lennon."
Katsoin häntä ja halusin -
heittää hänet ikkunasta.
Poliisit kuulustelevat Chapmania alustavasti.
Hän saa puhua sen jälkeen vaimonsa kanssa.
NEW YORKIN POLIISILAITOS 20. POLIISIPIIRI
Hei, Gloria? - Niin.
Olen konstaapeli Spiro.
Niin. - Miehesi on täällä.
Onko hän... - Hän halusi -
ensinnäkin kertoa sinulle olevansa kunnossa.
Vai niin. - Hän puhuu nyt.
Puhelinkeskustelu äänitetään siltä varalta, että Chapman -
paljastaa tärkeitä tietoja.
Hei. - Hei, Mark.
Onko siellä poliiseja?
Ei. Ensimmäinen soittaja oli toimittaja.
En halua puhua muille.
Tiedän, mutta etkö halua, että lähden sinne?
Minne? - New Yorkiin.
En. Pysy siellä.
Oletko vielä tajunnut tekoasi?
Selvä. Rakastan sinua kuitenkin. Ikuisesti.
Minäkin rakastan sinua.
Selvä. Hei.
Ongelma ei ollut siinä, otimmeko kiinni oikean miehen.
Pidätimme tappajan.
ETSIVÄ
Olimme hyvin varmoja siitä mutta halusimme sulkea pois -
mahdolliset rikostoverit.
Halusin kuulla kaikkia mahdollisia todistajia ja muita,
jotka näkivät jotain, ennen kuin poistuivat paikalta.
Taksinkuljettaja Richard Peterson on avaintodistaja.
Poliisilaitoksella vallitsi kaaos, kun saavuin sinne.
Täysi kaaos.
Sinne oli alkanut kerääntyä lehdistöä.
Uutinen oli tärkeä.
He kuulustelivat minua, ja kerroin tarkasti näkemästäni.
Sain kuitenkin toistaa sen lukemattomia kertoja,
koska tilanne oli hyvin outo.
Lennonia ammuttuaan -
Chapman seisoi yhä siinä aseen kanssa.
Sitten hän laski aseen, riisui päällystakkinsa,
otti esiin kirjan ja piteli sitä. Se oli Sieppari ruispellossa.
Oudon käytöksen vahvistaa -
yksi paikalle ensimmäisenä saapuneista poliiseista.
Yksi oudoista yksityiskohdista oli, että kun hänet pidätettiin,
hän ei yrittänyt paeta vaan luki kirjaa.
Mietin muutaman minuutin pituista hetkeä,
jolloin hän olisi voinut juosta puistoon ja kadota,
nousta koneeseen ja lentää Havaijille.
Olisiko hän jäänyt kiinni?
Kuulusteltuaan Chapmania poliisi epäilee häntä murhasta.
Kun hänet vietiin poliisiasemalta -
oikeuteen, tehtiin päätös.
POLIISI
Uskottiin, että joku voisi ampua hänet.
Päätettiin käyttää houkutuslintua.
Oli löydettävä vapaaehtoinen houkutuslinnuksi.
Joku, joka ei pelännyt henkensä puolesta.
En tiedä, kuka hän oli. He toteuttivat sen.
Steve näyttää vievän häntä ulos, mutta se ei ole hän.
Hän meni ulos toisesta ovesta, ja hänet vietiin oikeuteen maijalla.
Hänet viedään oikeuteen kuulemaan syytteet,
ja toimittajat eri puolilta maailmaa -
alkavat selvittää, kuka Mark Chapman on.
Beatles-fanien pitäessä omia yksityisiä hartaushetkiään -
kaikki miettivät samaa:
Miksi kukaan haluaisi tappaa John Lennonin?
Epäilty on tunnistettu. Hän on 25-vuotias Mark David Chapman.
Chapman on työtön vartija Honolulusta.
Mark David Chapman,
freelance-valokuvaaja Honolulusta Havaijilta.
Chapman oli siivooja ja tulostaja Castle Memorial Hospitalissa.
...kuvassa. Jokainen uusi tiedonjyvänen -
muuttaa käsitystä Mark David Chapmanista.
Koko maailma tietää, kuka John Lennon oli.
Yritämme nyt selvittää -
ja hahmottaa, kuka epäilty tappaja on,
ja ehkäpä myös tutkia hänen motiivejaan.
Poliisi selvittää, että ennen murhaa -
Chapman yöpyi hotelli Sheratonissa.
He pyytävät tuomarilta lupaa tutkia hotellihuoneen.
Etsivät saapuvat paikalle.
Pidätettyämme epäillyn -
saimme luvan mennä hänen hotellihuoneeseensa.
Löysimme lipaston päältä kuvia -
ja Chapmanin henkilökohtaisia tavaroita.
Ne olivat selkeästi esillä.
"Epäilty oli asettanut pöydälle seuraavat tavarat:
passi, kasiraitaäänite, jolla oli Todd Rundgrenin musiikkia,
ja Raamattu, joka oli avattu Johanneksen evankeliumin kohdalta.
Henkilökohtaisten tavaroiden keskelle -
oli asetettu Ihmemaa Oz -juliste."
"Kirje entiseltä NMKY-päälliköltä Fort Chaffeesta,
jossa hän oli työskennellyt vietnamilaisten pakolaisten kanssa."
Näytti siltä, että hän oli työskennellyt aina lasten -
tai apua tarvitsevien parissa.
Joidenkin mielestä Chapmanin tavarat todistavat,
että murha oli harkittu.
Hän oli suunnitellut tapon -
ja valmistautunut poliisitutkintaan.
Chapmanin puolustustiimille -
tavaroiden esillepano oli todiste psyykkisestä sairaudesta.
OIKEUSTALO
Toisen näkökulman tarjoaa asianajaja -
Herbert Adlerberg, joka vakuutti oikeuden -
laittamaan Chapmanin mielentilatutkimukseen.
Hän vaikuttaa sekavalta.
Hän on ainakin minun mielestäni kyvytön täyteen yhteistyöhön -
asianajajansa kanssa tällä hetkellä.
Millä tavoin?
Hän ei vastaa esittämiini kysymyksiin,
etenkään niihin, jotka koskevat tapahtunutta.
Ajattelin, että olisi suotavaa -
arvioida hänen mielenterveytensä ennen jatkotoimia.
Chapman viedään arvioitavaksi Bellevue Hospitaliin vankien osastolle.
Apulaiskomissaari Ed Hershey odottaa hänen saapumistaan.
Olin Bellevuessa, kun hänet tuotiin sinne.
Menin hissillä kerrokseen,
jossa vankeja pidettiin,
hänen ja häntä saattavan poliisin kanssa.
Seisoimme hyvin lähellä toisiamme.
Kysyin häneltä, onko hän kunnossa, ja hän nyökkäsi.
Muistan miettineeni, että hän näyttää tavalliselta.
Hän ei pistänyt silmään millään tavalla.
Mietin asioita,
koska minun oli kerrottava toimittajille näkemästäni.
Hän näytti lähes tyyneltä.
Hän ei ilmaissut tunteitaan lainkaan.
Tämä on Bellevue Hospitalin vankiosasto. Mark Chapman,
jota epäillään ex-Beatlen, John Lennonin, murhasta,
on sellissä toisessa kerroksessa. Turvallisuustaso on hyvin korkea,
ja siitä vastaa rangaistuslaitos.
Chapman on nyt psykiatrian ammattilaisten käsissä.
Tri Naomi Goldstein arvioi mielenterveyden ja oikeustoimikelpoisuuden.
Hän ei ole aiemmin kertonut arvioistaan julkisesti.
Hänet lähetettiin sisään.
PSYKIATRI
Tervehdin ja sanoin olevani tri Goldstein. Pyysin häntä istumaan.
Halusin tietää, mitä oli tapahtunut ja miten hän päätyi sinne.
Puhuimme muistaakseni melko pitkään.
Hänessä oli monta puolta.
Hän saattoi olla ilkeä mutta myös lempeä. Hän oli vaikea.
Hän vältteli suoria vastauksia,
joten se oli monimutkaista.
"Puhe on johdonmukaista, oleellista ja loogista.
Hän on hyvin ahdistunut ja hyperventiloi. Hän on uupunut -
mutta yhteistyökykyinen, hyvätapainen ja reagoiva."
Hän siis puhui minulle.
Kun olin vanhassa makuuhuoneessa Yokon kanssa,
kuulimme tuhansien ihmisten laulavan Johnin lauluja.
NÄKEMIIN, JOHN
Ringo oli ensimmäinen, joka soitti ja tuli paikalle.
John piti kovasti Ringosta ja ylisti häntä aina.
Menin Dakota-taloon.
Sanoin Yokolle tietäväni, miltä hänestä tuntuu.
Hän sanoi minulle suoraan,
etten tiedä.
Vaikka John ja minä olimme läheisiä,
Yoko oli hänelle paljon läheisempi.
POLIISI PÄÄSY KIELLETTY
Siellä ollessamme ihmiset huusivat -
Yokoa tai Seania ikkunaan.
Olisi itse asiassa ollut parempi -
jättää hänet rauhaan, koska se ei tuonut Johnia takaisin.
Yokolle ei ollut apua ulos kerääntyneestä joukosta -
eikä musiikista.
Kun tulimme ulos,
en halunnut kuulla, miten paljon ihmiset pitävät Beatlesistä,
enkä muutakaan, koska olimme juuri menettäneet Johnin.
En tullut sinne Beatlesin jäsenen takia.
Tulin ystäväni takia, eikä se liittynyt bändiin.
Yoko kirjoitti tämän 9.12.1980.
"Johnille ei järjestetä hautajaisia.
Ilmoitamme viikolla hiljaisesta hetkestä rukoillaksemme hänen sielunsa puolesta.
John tuhkattiin,
eikä ole vieläkään julkisesti tiedossa, minne hänen tuhkansa vietiin.
Lennonin äkillinen murha, jolle ei ollut selkeää motiivia,
sai hänen läheisensä etsimään epätoivoisesti vastauksia.
En ole puhunut tästä ennen.
Yoko pyysi minua -
tutkimaan eri teorioita,
salaliittoteorioita Johnin murhan jälkeen.
Jotkut uskoivat, että Lennonin murha oli suunniteltu.
USA LYÖ KANSANMURHAENNÄTYKSET!
Hän oli 1970-luvulla suorasanainen hahmo Yhdysvaltain poliittisessa elämässä.
Hän mobilisoi suuren kannattajajoukkonsa presidentti Nixonia -
ja Vietnamin sotaa vastaan.
Tulimme tänne tuomaan pojat kotiin, koneistosta puhumattakaan.
Tuokaa sotakoneet kotiin, niin edistymme.
Pariskunta oli vakuuttunut, että Dakota-taloa -
ja heidän asuntoaan kuunneltiin.
On täysin varmaa,
että tämän maan tiedustelupalvelut,
CIA, FBI, kansallinen turvallisuusviranomainen -
ja monet muut toimijat, seurasivat heitä.
Tiedän, millainen tavallinen puhelin on,
mutta aina kun nostan tämän luurin,
kuulen paljon hälyääniä.
Avasin oven. Miehet seisoivat kadun toisella puolella.
Nousin autoon, ja he seurasivat minua.
Tajusin tilanteen vakavuuden.
Olin heidän tähtäimessään.
Johnin ja Yokon vainoharhaisuus oli oikeutettua.
Tässä on 12 kiloa FBI-asiakirjoja.
Toimittaja Jon Wiener hankki ne. Niiden mukaan Lennon -
oli Nixonin hallinnolle poliittinen uhka.
On satoja sivuja materiaalia,
jotka Richard Nixon lähetti FBI:n johtajalle.
Niissä määrättiin, että Johnia ja Yokoa -
tuli seurata ja tarkkailla.
Hallinnon korkeimmalla tasolla ryhdyttiin toimiin...
KAIKKI EKSTREMISTIT OVAT VAAROJA
...Lennonin muodostaman ongelman ratkaisemiseksi.
Rauhalle ei ole annettu kunnon mahdollisuutta.
Gandhi ja Martin Luther King yrittivät. Heidät ammuttiin.
Jos kuoleman suunnitteli kolmas taho,
miten Mark Chapman liittyi siihen?
MKUltra on koodinimi salaiselle CIA-projektille,
jossa pahaa aavistamattomia käytettiin mielenhallintakokeissa.
Tri Milton Kline, maailmankuulu hypnoosin asiantuntija,
oli tärkeässä asemassa CIA:n MKUltra-ohjelmassa.
Useimpien hallitusten tiedustelupalvelut -
ovat tarkastelleet hypnoosia keinona -
toteuttaa tiettyjä tiedusteluoperaatioita.
Tri Kline vieraili myöhemmin Chapmanin luona -
ja liittyi tämän puolustustiimiin.
Asiakirjoista ilmenee, että CIA yritti -
kehittää agentteja, jotka olivat hallittavissa mahdollisimman hyvin.
Niissä on enemmän viitteitä aivopesusta kuin muissa tunnetuissa tutkimuksissa.
Mielenhallinta kiehtoi CIA:ta.
Jotkut uskoivat, että sillä oli osuutensa Robert Kennedyn murhaan.
Sirhan muistaa -
olleensa hotellissa kuoliniltana.
Hän muistaa kaataneensa kahvia kauniille tytölle.
Muistot päättyvät siihen.
Sirhanin seuraava muisto on kävely peilien reunustamaan alkoviin.
Ne sokaisivat hänet.
Puolustus uskoo, että hän oli hypnoottisessa transsissa.
Sirhan muistaa halunneensa kätellä Kennedyä,
mutta joukon rynnätessä hänen kimppuunsa hän otti aseen esiin.
Chapman käyttäytyi oudosti ammuttuaan Lennonia.
Se on johtavan etsivän, Ron Hoffmanin, suurin ongelma.
Toimiko hän yksin?
Oliko taustalla rikostoveri?
Oliko kyse salaliitosta?
Minä ja muut mietimme kaikkia näitä kysymyksiä.
Lähetimme Havaijille tiimin -
haastattelemaan hänen ystäviään ja sukulaisiaan.
Puhuimme hänen perheensä kanssa.
Puhuimme kaikkien hänen tiedossa olevien tuttujensa kanssa.
Hän oli yleensä hyvin hiljainen ja erittäin hyvä työntekijä.
Pehmeä-ääninen, hiljainen ja älykäs nuori mies.
Hän oli hyvin älyllinen ja maltillinen...
Kuva Chapmanin elämästä on hyvin sekava.
Hänen ystävänsä yrittävät yhä ymmärtää tapahtunutta -
ja pohtivat,
miten heidän viime vuosina tuntemansa Mark Chapman -
voi olla sama mies, jota syytetään nyt John Lennonin murhasta.
Chapman on arvoitus.
Maailman media ja poliisit yrittävät kovasti selvittää hänen motiivejaan.
He löytävät pian yhden hänen läheisistään ja toivovat saavansa tältä lisää tietoa.
Vartija asettui tänään -
Chapmanien 21. kerroksen asunnon eteen.
Chapmanin vaimo Gloria, omaa sukua Abe,
on tietojen mukaan sisällä naispuolisen ystävän kera -
ja kieltäytyy puhumasta toimittajille.
Lähestyimme ovea tänään noin klo 7 aamulla,
ennen kuin vartija tuli paikalle, ja kuulimme itkua.
Median huomio oli musertavaa.
Hän tarvitsi oikeusapua ja soitti minulle.
Ajattelin, että on tehokkainta kutsua lehdistön edustajat yhteen tilaan...
ASIANAJAJA
...ja antaa heidän esittää kerralla kaikki haluamansa kysymykset.
Olen Beatles-fani.
Suren John Lennonin kuolemaa ja olen murheellinen hänen vaimonsa -
Yokon ja poikansa Seanin puolesta.
Olen hyvin pahoillani, että tämä tapahtui -
Yoko Onolle ja hänen perheelleen ja että hänen miehensä oli kuoltava.
Kun kuulin sanat -
"hänen miehensä oli kuoltava",
en ollut varma, oliko kyse Glorian tökeröstä sanavalinnasta.
Lennon ei olisi kuollut, ellei Chapman olisi tappanut häntä.
Se ei mielestäni osoita, että Gloria olisi tiennyt ennalta -
Lennonin kuolevan.
En usko hänen hyväksyneen vielä siinä vaiheessa,
että hänen miehensä tappoi Lennonin oikeasti.
Gloria ei tehnyt mitään eikä osallistunut mitenkään -
tähän matkaan saatikka tukenut -
Markin tekoja tietoisesti.
Hän ei juuri horjunut vaan pitäytyi suorasukaisessa -
ja asiallisessa lausunnossaan.
Olisin odottanut enemmän tunnetta.
Uskon, että hän vain on sellainen.
Olen kristitty ja uskon, että anteeksianto on hienoimpia asioita.
Olen aina kokenut pystyväni antamaan anteeksi.
Gloria vastaa lehdistön kysymyksiin,
mutta hän jättää mainitsematta yksityiskohtia suhteestaan Chapmaniin.
Hän sanoi, että häiden jälkeen Chapman -
alkoi juoda ja löi häntä useita kertoja.
Chapman oli myös siivoton ja tavallaan sekaisin.
Tämä sai Glorian miettimään, oliko puolisolla mielenterveysongelmia.
New Yorkissa psykiatri, tri Naomi Goldstein,
on tehnyt lausunnon Chapmanin oikeustoimikelpoisuudesta.
Oikeustoimikelpoisuus on määritelty kykynä -
ymmärtää hänelle asetettuja syytteitä ja tehdä yhteistyötä puolustuksen kanssa.
Hänessä ei ollut psykoottisia piirteitä.
Ei todisteita hallusinaatioista eikä harhaluuloista.
Lopullinen arvio: oikeustoimikelpoinen.
Antakaa tietä. No niin.
Oikeudenkäynnin lähestyessä Chapmania kohtaan -
aletaan tuntea vihaa yleisen surun sijasta.
ASIANAJAJALLE TAPPOUHKAUKSIA!
Hra Adlerberg, kertokaa, miksi erositte.
Se on liikaa jopa hänen asianajajalleen.
Kaistapäisiä puheluita ja urkkijoita.
Puhelimeni soi jatkuvasti koko päivän.
Tunsin, etten voisi edustaa häntä -
parhaan kykyni mukaan niissä olosuhteissa.
Perääntykää.
PSYKIATRINEN SAIRAALA
Oli oletettava, että monet -
olisivat halunneet hyökätä hänen kimppuunsa,
koska hän oli ampunut Beatlesin jäsentä.
Meidän oli löydettävä rangaistuslaitoksen turvallisin paikka.
Yhdessä yössä päätettiin, että se oli -
eräs sairastupa Rikers Islandin vankilassa.
Chapman siirrettiin Bellevuesta -
eilen tappouhkauksien vyöryessä.
Rikers Islandin vankila on East Riverin alueella,
ja sinne pääsee vain siltaa pitkin.
Se on melko kaukana, vaikka se kuuluu New Yorkin kaupunkiin.
Eristys oli ihanteellista Chapmanin kaltaiselle.
Vihamielisyyden kasvaessa -
nuori ja melko kokematon puolustusasianajaja astuu parrasvaloihin.
Jonathan Marks on 37-vuotias.
Häntä pyydettiin aamulla hoitamaan jutun puolustusta.
Hän kertoi toimittajille, ettei näe syytä kieltäytyä.
Monet ovat vihaisia hra Chapmanille.
Alatte edustaa häntä.
Miltä se tuntuu?
En voi kuvitella, että kukaan, joka on vihainen Chapmanille,
purkaisi kiukkuaan minuun.
Olen vain asianajaja, joka edustaa asiakastaan.
Juttu saa yhä enemmän huomiota,
joten Marks palkkaa avustajakseen asianajaja David Suggsin.
Ajattelen yhä nykyäänkin,
että asianajajan tärkein tehtävä -
on puolustaa rikoksesta epäiltyä, jota muut hyljeksivät.
Paineet olivat kuitenkin selkeät.
Olin jo hoitanut monia tärkeitä tapauksia,
mutta kävi ilmi, että se oli kuin kvanttihyppy -
verrattuna aiemmin kokemaani.
Ennen oikeudenkäyntiä -
Chapmanin puolustustiimi alkaa vierailla hänen luonaan vankilassa.
On sunnuntai,
ja olen Rikers Islandin vankilassa.
Tapaan Mark Chapmanin.
He äänittävät kaikki Chapmanin kanssa käydyt keskustelut.
On ilo -
voida edustaa sinua.
Näitä keskusteluja ei ole koskaan esitetty julkisesti.
Lupaatko, että...
Kysyn tämän vain kerran.
Oletko tukenani loppuun saakka?
Lupaan sen.
Voit kysyä sitä niin monesti kuin haluat.
Se oli outoa, koska joskus puhuessamme -
hän vaikutti melko normaalilta.
Ja sitten kaikki muuttui!
Hän alkoi päästellä suustaan -
kaikenlaista hyvin yllättävää,
ja tajusin, että hän on psyykkisesti sairas.
Kerro, mitä tapahtui.
Tämä ajatus on tavallaan hullu.
Ajattelin muuttuvani joksikin, jos tappaisin jonkun.
Miksi luulit muuttuvasi?
Tiedätkö Siepparin ruispellossa?
Tiedän. - Kirja oli mukanani.
Uskoin muuttuvani kirjan hahmoksi.
Tajuan nyt, että...
Keneksi luulit muuttuvasi?
Holden Caulfieldiksi.
Hän luuli kirjaimellisesti muuttuvansa Holden Caulfieldiksi,
kirjan Sieppari ruispellossa hahmoksi.
Hän ajatteli muuttuvansa tanakasta -
nuoresta miehestä pitkäksi ja solakaksi teiniksi.
Hän ei ollut rationaalinen.
Se ei ollut murhamysteeri. Hän ampui Lennonin.
Pakotietä ei ollut.
Ydinkysymys oli,
millainen hänen mielentilansa oli tekohetkellä.
Tavoitteemme oli todistaa valamiehistölle, että tämä mies oli -
psyykkisesti sairas ja tarvitsi siksi -
psykiatrista hoitoa -
eikä vankeusrangaistusta.
Syyttäjä ei kuitenkaan hyväksy vetoamista mielenterveyteen.
Jos joku kärsisi niin vakavasta psyykkisestä sairaudesta...
OSAVALTION SYYTTÄJÄ
...että luulisi asetta banaaniksi siihen tarttuessaan,
se olisi peruste vedota puolustuksessa mielenterveyteen.
Mielestämme hän ei kuitenkaan kärsinyt psyykkisestä sairaudesta.
Hän tiesi mitä teki, ja hänellä oli ase, jota hän käytti tavoitteellisesti.
Hän tiesi tehneensä väärin,
koska hän odotti poliisia murhan jälkeen.
Mitä psykiatri arvioi?
Milloinko? - Mitä ja miksi?
Ja minkä takia?
He tutkivat hänen mielentilaansa tekohetkellä.
Chapmanin asianajaja Jonathan Marks -
paljastaa nyt tiimin uuden kiistanalaisen jäsenen.
Valitsin parhaat, jotka löysin.
Keitä he ovat?
Eikö Milton Kline ole hypnotisoija?
Milton Kline on kliininen psykologi,
ja hän käyttää hypnoosia diagnoosin määrittämiseen.
Hän on palkannut -
CIA:n mielenhallintaohjelmaa konsultoineen tri Milton Klinen.
Heitä voitiin valmentaa käyttämään tuliaseita umpimähkään -
ja ampumaan ihmisiä lähes tunteettomasti tai ajattelematta,
epäröimättä ja huolehtimatta.
Mark, tässä on tri Milton Kline.
Mitä kuuluu? Hauska tavata.
Jos murhaan liittyy piileviä puolia,
tri Kline toivoo paljastavansa ne hypnoosilla.
Mark, haluaisin,
että kohdistat katseesi kattoon.
Anna silmäluomiesi painua kiinni.
Anna koko kehon rentoutua -
päälaelta alkaen varpaiden päihin saakka.
Tunnet nyt, miten rentoutuminen valtaa sinut yhä syvemmin.
Yhä syvemmin ja syvemmin.
Oloni on hyvin outo.
Olen hyvin rentoutunut.
Tunne on sellainen.
Yritä kuvailla paikkaa.
Murhapaikkaa? - Niin.
Selvä. Olin istumassa, ja auto pysähtyi siihen.
Tiesin, että se oli hänen autonsa. Sanoin tilaisuuteni tulleen.
Ovi avautui. Yoko tuli ulos, ja nyökkäsin hänelle.
Sitten John tuli ulos.
Katsoin häntä. Hän käveli ohitseni.
Astuin sitten pois katukivetykseltä,
kävelin noin kaksi metriä, käännyin häntä vastaan,
otin aseen taskustani,
osoitin häntä sillä -
ja vain ammuin.
Kaikki viisi laukausta.
Sitten minut pidätettiin ja sanoin -
olevani sieppari ruispellossa.
Muistatko, miltä se tuntui? Kuvaile tunnetta.
Tunsin, etten tehnyt sitä, vaikka teinkin.
Tein sen ja muistan tehneeni sen.
Mikä mielesi osa teki päätöksen?
Se oli kamppailua.
Osa minusta ei halunnut, ja osa halusi.
Muistan vain äänen päässäni.
Se käski toimia, kun hän käveli ohitseni.
Ja minä tein sen.
Rukoilemme nyt hiljaa kymmenen minuutin ajan -
Yoko Onon pyynnöstä -
Lennonin sielun puolesta. - Hyvät kuulijat.
Sammuttakaa radiot.
Lopettakaa kaupustelu ja tuotteiden myyminen.
Meditoikaa hiljaisesti tavallanne. Aloitamme nyt.
Rukoilkaamme. Kiitos.
Chapmanin valmistautuessa oikeuteen -
tuhannet kerääntyvät Central Parkiin rukoilemaan Lennonin puolesta.
Yksi osallistujista on seurannut viimeaikaisia tapahtumia hyvin tarkasti.
Hänen nimensä on John Hinckley Jr.
Hänelläkin on kirja Sieppari ruispellossa.
Hän yrittää ampua Yhdysvaltain presidentin.
SEURAAVAKSI:
Chapman vetoaa syyntakeettomuuteen -
psyykkisen sairauden takia.
Jumala käski hänen toimia.
Hän on syyllinen. En usko mielenterveyspykälään.
Hän ei ollut sairas.
Hän halusi tulla kuuluisaksi.
MIES, JOKA AMPUI LENNONIN
Muissa olosuhteissa -
häntä olisi pidetty psyykkisesti sairaana.
Hän ampui väärän miehen.
Tekstitys: Liisa Sippola